CELEX: 62010CJ0397
Language: sk
Date: 2011-06-30 00:00:00
Title: Rozsudok Súdneho dvora (piata komora) z 30. júna 2011. # Európska komisia proti Belgickému kráľovstvu. # Nesplnenie povinnosti členským štátom - Článok 56 ZFEÚ - Slobodné poskytovanie služieb - Vnútroštátna právna úprava, ktorá činnosti agentúr sprostredkúvajúcich dočasné zamestnávanie podmieňuje viacerými povinnosťami - Neodôvodnené prekážky. # Vec C-397/10.

Rozsudok Súdneho dvora (piata komora) z 30. júna 2011 – Komisia/Belgicko
      (vec C‑397/10)
      „Nesplnenie povinnosti členským štátom – Článok 56 ZFEÚ – Slobodné poskytovanie služieb – Vnútroštátna právna úprava, ktorá podmieňuje činnosti agentúr sprostredkúvajúcich dočasné zamestnanie viacerými povinnosťami
         – Neodôvodnené prekážky“
      
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (článok 56 ZFEÚ)
      2.                     Slobodné poskytovanie služieb – Obmedzenia – Vnútroštátna právna úprava, ktorá podmieňuje činnosti agentúr sprostredkúvajúcich
            dočasné zamestnanie jednak povinnosťou mať ako výlučný predmet činnosti poskytovanie pracovníkov a jednak povinnosťou mať
            určitú konkrétnu právnu formu – Neprípustnosť – Odôvodnenie – Neexistencia (článok 56 ZFEÚ) (pozri bod 13)
      Predmet
      
         
               Nesplnenie povinnosti členským štátom – Porušenie článku 56 ZFEÚ – Obmedzenie slobodného poskytovania služieb – Vnútroštátna
                  právna úprava, ktorá podmieňuje činnosti agentúr sprostredkúvajúcich dočasné zamestnanie, ktoré sídlia v iných členských štátoch,
                  viacerými povinnosťami – Neodôvodnené prekážky
               
            Výrok
      
         
                  1.
               
               
                  
               
               
                  	Belgické kráľovstvo si tým, že agentúram sprostredkúvajúcim dočasné zamestnanie, ktoré poskytujú svoje služby na území regiónu
                     Brusel‑hlavné mesto, uložilo tieto povinnosti:
                  
               
            –        mať ako výlučný predmet činnosti poskytovanie pracovníkov a
      –        mať určitú konkrétnu právnu formu,
      nesplnilo povinnosti, ktoré mu vyplývajú z článku 56 ZFEÚ.
      
         
                  2.
               
               
                  
               
               
                  	Belgické kráľovstvo je povinné nahradiť trovy konania.